钦定古今图书集成/理学汇编/学行典/第004卷 > 朱子全书 > 《答陈师德》
## 钦定古今图书集成/理学汇编/学行典/第004卷 > 朱子全书 > 《答陈师德》

闻之程夫子之言曰：“涵养须是敬，进学则在致知。”此
二言者，实学者立身进步之要，而二者之功，盖未尝
不交相发也。然程子教人持敬，不过以整衣冠、齐容
貌为先；而所谓致知者，又不过读书史，应事物之闲，
求其理之所在而已。皆非如近世荒诞怪谲、不近人
情之说也。